《满庭芳 春闺》
清代·张令仪

乍雨还晴，嫩寒轻暖，海棠不耐春暄。娇慵如醉，特煞可人怜。

深院重门静锁，生憎煞、燕恼莺喧。又是清明时候也，杨柳欲飞绵。

年年。当此际，鸾消翠黛，鸭冷沉烟。试罗衣宽窄，较不如前。

多半因春消瘦，入膏肓、愁病难痊。常则向、锦衾窝里，挨过卖花天。

作者简介：张令仪，字柔嘉，桐城人。文端公英三女，同县姚士封室。有《蠹窗诗集》。